湘妃怨

《湘妃怨》古琴曲，又名《湘江怨》。此曲描述了一个传说：“帝南巡不返，妃追思奔忆，泪染丛篁，其怨慕之情，槩可见矣，后人哀而伤之，衍为斯操，则其思也切，故其语也频，真足以发二妃之隐臆，启后世之遗悲者也。”

琴谱中歌词原文

第一段
落花落叶乱纷纷，终日思君不见君。肠欲断兮肠欲断，泪珠痕上更添痕。一片白云青山内，一片白云青山外。
第二段
青山内外有白云，白云飞去青山在。我有一片心，无人对君说。愿风吹散云，诉与天邉月。携琴上高楼，楼高月华满。
第三段
相思弹未终，泪滴冰弦断。人道湘江深，未抵相思半。海深终有底，相思无邉岸。
第四段
君在湘江头，妾在湘江尾。相思不相见，共飮湘江水。梦魂飞不到，所欠惟一死。
第五段
入我相思门，知我相思苦。长相思兮长相忆，短相思兮无尽极。早知如此绊人心，何不当初莫相识。
第六段
湘江湘水碧澄澄，未抵相思一半深。每向梦中相见后，令人不觉痛伤心。